Affaldet skal sorteres, og det er slut med engangsflasker og plasticservice på Alive Festival i Thy.

Der er sket meget, siden en lille festival i Thy så dagens lys for ti år siden. Når Alive Festival i de her dage lader musikker flyde, så er det nu med øget fokus på klima og miljø. Det betyder, at for eksempel engangs-vandflasker og plasticservice er bandlyst, og affaldet skal sorteres. - Det er vigtigt for os at vise, at vi festivaler er vores ansvar bevidst, siger Esther Jexen Dall, arrangør af Alive Festival. Kommunen øger tilskud Thisted kommune støtter ønsket om at være mere bæredygtig og har øget tilskuddet til festivalen med 300.000 kr. - Vi skal passe på vores klima og miljø, og der har Alive festival vist vejen, siger Ulla Vestergaard (S), borgmester i Thisted Kommune. I bytte for pengene fra kommunen skal der lørdag eftermiddag holdes paneldebat om brug af plastic, som skal gøre borgerne opmærksomme på deres forbrug. Positive festivalgæster Og selv om festivalens gæster er positive, kommer de alligevel i tvivl, når de selv skal handle klimavenligt med alkohol indenbords. - Jeg håber, at jeg husker at sortere affald. Lad mig sige det sådan, siger Noah Busk, festivalgæst fra København. Arrangøren bag det hele er dog optimistisk. Arrangørerne håber på i alt to-et-halvt-tusinde gæster i løbet af festivalen.